În cursul anului 2023, polițiștii Biroului pentru Imigrări al Județului Botoșani au asigurat managementul șederii şi rezidenţei pe teritoriul României pentru 1.038 de persoane, dintre care 706 din state terțe și 332 de cetățeni ai Uniunii Europene/SEE/CH. Au fost depistați 22 de străini în situații ilegale și emise 4 decizii de returnare, iar un cetățean străin a fost îndepărtat sub escortă. De asemenea, au fost emise 1.106 avize de angajare pentru lucrători permanenți. Totodată, polițiștii de imigrări au aplicat 115 sancțiuni contravenționale în valoare de 13.900 de lei.
Poliţiştii din cadrul Biroului pentru Imigrări al Județului Botoșani, în cursul anului 2023, au asigurat managementul șederii şi rezidenţei, pe raza județului pentru 1.038 de persoane, dintre care 706 străini din state terțe, cei mai mulți, respectiv, 262 provin din Republica Moldova, 112 din Sri Lanka, 61 din Turcia şi 332 de cetățeni ai Uniunii Europene/SEE/CH, cei mai mulți fiind din Italia, respectiv, 161 de cetăţeni. Situația cu principalele scopuri pentru care străinii şi-au stabilit reşedinţa pe raza județului Botoșani se prezintă astfel: 311 sunt cei veniți în România pentru reîntregirea familiei (294 – sunt Membrii de Familie ai Cetățenilor Români, 17 – sunt Membrii de Familie ai Cetățenilor Străini), iar pe locul doi, resepctiv, 288 sunt cetățeni străinii angajați în muncă. În ceea ce priveşte admisia în România, în perioada de referinţă au fost soluţionate 7 invitații depuse pentru străini din Egipt (3), Siria (1) , Paksitan (1), Bangladesh (1) și Maroc (1), 4 invitații fiind în scop de afaceri și 3 în scop de vizită, 5 au fost aprobate, iar 2 respinse. În aceeaşi perioadă, au fost înregistrate 1.473 de cereri pentru eliberarea avizelor de angajare în muncă, în calitate de lucrători permanenţi, majoritatea străinilor provenind din Sri Lanka, Nepal și Bangladesh. Dintre acestea 1.106 cereri au fost avizate pozitiv, iar 367 au fost respinse.
De asemenea, s-au verificat și s-a prelungit dreptul de ședere pentru 1.103 cetățeni străini, care au primit permise de ședere, 560 dintre aceștia având reședința sau domiciliul pe raza județului Botășani. Au fost eliberate 72 de documente pentru cetățenii Uniunii Europene/SEE/CH, astfel: 58 de certificate de înregistrare și 14 cărți de rezidență permanentă cetățeni UE/SEE/CH.
În anul 2023 s-au emis aproximativ 300 permise de protecție temporară pentru cetățenii ucraineni. Pe linia combaterii șederii ilegale, în perioada de referință, au fost organizate 72 de acțiuni și controale cu forțe proprii și în cooperare cu instituțiile care au atribuții în domeniu. Au fost depistați 22 de străini aflați în situații ilegale, au fost emise 4 decizii de returnare, iar un cetățean străin a fost îndepărtat sub escortă. Pentru străinii aflaţi în situaţii ilegale, sau care nu mai întruneau condiţiile prevăzute de lege pentru acordarea sau prelungirea dreptului de şedere, au fost emise 4 decizii de returnare prin care s-a stabilit obligația de returnare sau termenul pentru plecarea voluntară de pe teritoriul României, iar un cetățean străin a fost îndepărtat sub escortă la Centrul de Cazare pentru Străinii Luați în Custodie Publică Otopeni, în vederea returnării în țara de origine.
Polițiștii de imigrări au aplicat 115 de sancțiuni contravenționale în valoare de 13.900 de lei, pentru nerespectarea prevederilor O.U.G. nr. 194/2002 privind regimul juridic al străinilor în România, republicată sau a O.G. nr. 25/2014 privind încadrarea în muncă și detașarea străinilor pe teritoriul României, cu modificările și completările ulterioare.
Controlul permanent asupra respectării legalității șederii în România a străinilor, combaterea migrației ilegale și a muncii nedeclarate rămân acțiunile noastre prioritare, măsuri care contribuie la creșterea gradului de siguranță a cetățeanului.
***
Pentru informaţii privind activitatea Inspectoratului General pentru Imigrări, documentaţia necesară prelungirii dreptului de şedere, tipuri de formulare şi alte informaţii, se poate accesa site-ul oficial al instituției la adresa www.igi.mai.gov.ro.
De asemenea, invităm solicitanţii să utilizeze aplicaţia on-line de depunere a documentelor, la adresa www.portaligi.mai.gov.ro, pentru reducerea timpului de aşteptare la ghişeu şi eficientizarea procesului de preluare a documentelor.